(કપિલા શાહ દ્વારા) બાર્ટલેટ (શિકાગો) શિકાગોમાં રીપબ્‍લીકન હિંદુ કોએલેશન સમર્થિત રીપબ્‍લીકન પાર્ટીના કોંગ્રેસનલ આઠમી ડીસ્‍ટ્રીકટની પ્રાયમરી ચુંટણીના ઉમેદવાર વંદના જીંગન આ ચુંટણી લડવા માટે અયોગ્‍ય, જાહેર થયાના સમાચારો અમો આ અગાઉ અકિલા ઇન્‍ટરનેટ આવૃતિમાં વિગતે પ્રસિધ્‍ધ કરી ચુકયા છીએ અને તે અંગે પોતાને અન્‍યાય થયો છે એવું વંદના જીંગનજીતે લાગતા તેમણે તેમના વકીલ મારફત ઇલીનોઇ રાજયની સર્કીટ કોર્ટ ઓફ કુક કાઉન્‍ટીના નામદાર ન્‍યાયાધીશ જેમ્‍સ. આર.કેરોલની કોર્ટમાં અપીલ કરી હતી અને તે અંગેના ચાલેલ કેસનો ચુકાદો આજે ફેબ્રુઆરી માસની ૧૩મી તારીખને મંગળવારે જાહેર થતા નામદાર ન્‍યાયાધીશો ઇલીનોઇ સ્‍ટેટ બોર્ડ ઓફ ઇલેકસનના અધીકારી સ્‍કોટ અર્મને જે કારણોસર રીપબ્‍લીકન પાર્ટીના ઉમેદવાર વંદના જીંગનને પ્રાયમરીની ચુંટણી લડવા માટે અયોગ્‍ય જાહેર કર્યા હતા તે યોગ્‍યજ છે એવું જાહેર કર્યુ હતુ આથી રીપબ્‍લીકન પાર્ટીના ઉમેદવાર તરીકે તેઓ હવે તેમનું નામ મતપત્રકમાંથી રદ થતાં તેઓ ચુંટણી લડી શકશે નહી અને આ સમાચારો વાયુવેગે શિકાગો તેમજ તેના પરા વિસ્‍તારમાં વસવાટ કરતા ભારતીય સમુદાયના પરિવારના સભ્‍યોમાં પ્રસરી જતા આﾍર્યની લાગણી પ્રસરી જવા પામેલ છે.અને તેથી હવે ડેમોક્રેટીક પાર્ટીના ઉમેદવાર અને હાલમાં કોંગ્રેસમેન રાજા કૃષ્‍ણમૂર્તિ અને રીપબ્‍લીકન પાર્ટીના ઉમેદવાર જીતેન્‍દ્ર દિગવાનકર એમ પોતાની પાર્ટીમાંથી ફકત એક એક ઉમેદવાર હોવા છતાં આગામી માર્ચ માસની ૨૦મી તારીખે યોજાનારી પ્રાયમરીની ચુંટણીમાં દરેક લોકોએ મતદાન કરવાનું હશે અને દરેક મતદાતાએ પોતાના પસંદગીના ઉમેદવારને મત આપવાનો રહેશે.